
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 6 

4 Ιανουάριου 2006 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του υπ’ αριθμ. 65/1973 β.δ/τος «Περί συ- 
στάσεως εν Χαϊδαρίω Αττικής Ιδρύματος υπό την 
επωνυμίαν «ΧΡΙΣΤΟΔΟΥΛΕΙΟΝ ΟΡΦΑΝΟΤΡΟΦΕΙΟΝ 
ΘΗΛΕΩΝ» και εγκρίσεως του Οργανισμού αυτού. 1 

ΑΠΟΦΑΣΕΙΣ 

Στεγαστική αποκατάσταση παλιννοστούντων ομο¬ 
γενών από χώρες της τέως Σοβιετικής Ένωσης, 
στις ζώνες Εγκατάστασης Α, Β, Γ και Δ της Ελ¬ 
ληνικής Επικράτειας. 2 

Καθορισμός ελάχιστου αριθμού ημερομισθίων ή ελά¬ 
χιστου χρονικού διαστήματος ασφάλισης ανά 
έτος και ασφαλιστικό φορέα για την ανανέωση 
άδειας διαμονής υπηκόων τρίτων χωρών καθώς 
και των όρων και προϋποθέσεων πρόσβασης στην 
μισθωτή εργασία και σε ανεξάρτητη οικονομική 
δραστηριότητα της περίπτωσης β του άρθρου 


59 του ν. 3386/2005. 3 

Αναπροσαρμογή του ποσού του άρθρου 4 του ν. 976/ 
1979 (ΦΕΚ 236/Α'/1979) «Περί ρυθμίσεως ζητημάτων 
σχετικών προς τροχαία ατυχήματα προκαλούμενα 

υπό μηχανοκινήτων οχημάτων του Δημοσίου». 4 

Σφράγιση γραφείων της ασφαλιστικής εταιρίας με 
την επωνυμία «Α3ΤΒΑ ΑΣΦΑΛΙΣΤΙΚΗ ΑΝΩΝΥΜΗ 
ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» και τον διακρι¬ 
τικό τίτλο «Α3ΤΒΑ ΑΣΦΑΛΙΣΤΙΚΗ». 5 

Αντικατάσταση Μέλους και Γραμματέα του Τεχνι¬ 
κού Συμβουλίου της Γ ενικής Γ ραμματείας Αθλη¬ 
τισμού. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση του υπ’ αριθμ. 65/1973 β.δ/τος «Περί συ- 
στάσεως εν Χαϊδαρίω Αττικής Ιδρύματος υπό την 
επωνυμίαν «ΧΡΙΣΤΟΔΟΥΛΕΙΟΝ ΟΡΦΑΝΟΤΡΟΦΕΙΟΝ 
ΘΗΛΕΩΝ» και εγκρίσεως του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 108 έως 121 του Αστικού Κώδικα 


β. Του ν.δ/τος 1111/1972 «Περί Φιλανθρωπικών Σωμα¬ 
τείων» (ΦΕΚ 23 τ,Α'). 

γ. Του π.δ/τος 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (ΦΕΚ 
98 τ. Α'). 

δ. Του 65/1973 β.δ/τος «Περί συστάσεως εν Χαϊδαρίω 
Αττικής Ιδρύματος υπό την επωνυμίαν «ΧΡΙΣΤΟΔΟΥΛΕΙ- 
ΟΝ ΟΡΦΑΝΟΤΡΟΦΕΙΟΝ ΘΗΛΕΩΝ» και εγκρίσεως του 
Οργανισμού αυτού» (ΦΕΚ 21 τ. Α'). 

2. Την υπ’ αριθμ. 369/30.5.2005 απόφαση του Διοικη¬ 
τικού Συμβουλίου του Ιδρύματος «ΧΡΙΣΤΟΔΟΥΛΕΙΟΝ 
ΟΡΦΑΝΟΤΡΟΦΕΙΟΝ ΘΗΛΕΩΝ». 

3. Την υπ’ αριθμ. 27304/2004 απόφαση του Πρωθυ¬ 
πουργού και του Υπουργού Υγείας και Κοινωνικής Αλλη¬ 
λεγγύης «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννό- 
πουλο και Γεώργιο Κωνσταντόπουλο» (ΦΕΚ 517 τ. Β'). 

4. Το γεγονός ότι από τις διατάξεις του παρόντος 
Προεδρικού Διατάγματος δεν προκαλείται δαπάνη σε 
βάρος του Κρατικού Προϋπολογισμού». 

Με πρόταση του Υφυπουργού Υγείας και Κοινωνικής 
Αλληλεγγύης αποφασίζουμε: 

Αρθρο μόνο 

Ο Οργανισμός του Ιδρύματος με την επωνυμία «ΧΡΙ- 
ΣΤΟΔΟΥΑΕΙΟΝ ΟΡΦΑΝΟΤΡΟΦΕΙΩΝ ΘΗΛΕΩΝ» ο οποίος 
είχε εγκριθεί με το άρθρο μόνο του αριθ. 65/1973 Β. 
Δ/τος αντικαθίσταται ως εξής: 

ΟΡΓΑΝΙΣΜΟΣ 

ΙΔΡΥΜΑΤΟΣ «ΧΡΙΣΤΟΔΟΥΛΕΙΟΝ 
ΟΡΦΑΝΟΤΡΟΦΕΙΟΝ ΘΗΛΕΩΝ» 

Αρθρο 1 

Σύσταση Ιδρύματος-Επωνυμία-Έδρα- Σφραγίδα 

Με την πράξη 32251/11.8.1972 του Συμβολαιογράφου 
Αθηνών Κωνσταντίνου Δημ. Βέργου ο Φιλανθρωπικός 
Σύλλογος Ορθόδοξος ΧριστιανικήΈνωσις Κυριών Κορα¬ 
σίδων «Η ΕΠΙΓΝΩΣΙΣ», με έδρα το Αιγάλεω Αττικής, οδός 
Σοφοκλέους, αριθμός 3 συνέστησε κατά τις διατάξεις 
των άρθρων 108-121 του Αστικού Κώδικα, Ίδρυμα με 
την επωνυμία «ΧΡΙΣΤΟΔΟΥΛΕΙΟΝ ΟΡΦΑΝΟΤΡΟΦΕΙΟΝ 
ΘΗΛΕΩΝ», που αποτελεί Νομικό Πρόσωπο Ιδιωτικού 
Δικαίου, έχει έδρα το Χαϊδάρι Αττικής, οδός Αγίας Γρη- 
γορούσης αριθμός 5 και τελεί υπό την εποπτεία και 
τον έλεγχο του Υπουργείου Κοινωνικών Υπηρεσιών, νυν 
Υγείας και Κοινωνικής Αλληλεγγύης. 

Η σύσταση του Ιδρύματος και ο Οργανισμός αυτού 
εγκρίθηκε με το β.δ. 65/5.1.1973 (ΦΕΚ 21/23.1.1973). 

Το Ίδρυμα έχει σφραγίδα κυκλική, η οποία φέρει στην 
περιφέρεια αυτής την επιγραφή «ΧΡΙΣΤΟΔΟΥΛΕΙΟΝ ΟΡ¬ 
ΦΑΝΟΤΡΟΦΕΙΩΝ ΘΗΛΕΩΝ» και στη μέση περιστέρι με 
κλαδί ελιάς. 

Αρθρο 2 
Σκοπός 

Σκοπός του Ιδρύματος είναι η με κάθε κατάλληλο, 
δυνατό, νόμιμο και πρόσφορο μέσο περίθαλψη εμπε- 
ρίστατων κοριτσιών από την ηλικία της στοιχειώδους 
εκπαίδευσής τους μέχρι και τη συμπλήρωση της φοί¬ 
τησής τους στην τριτοβάθμια εκπαίδευση. Το Ίδρυμα 
παρέχει στέγη, τροφή και όλα τα μέσα για την κάλυψη 
των υλικών, μορφωτικών και πνευματικών αναγκών των 
τροφίμων του και την, κατά τα Ελληνικά και Χριστιανικά 
ιδεώδη, ηθική τους ανάπτυξη. Η είσοδος στοΊδρυμα κο- 
ριτσιών κάτω των 6 ετών και η συνέχιση της παραμονής 
των με οποιοδήποτε τρόπο εισαχθέντων σε αυτό, σε 
κάθε περίπτωση απόκειται στην κρίση του Ιδρύματος, 
το οποίο μπορεί να φιλοξενεί τα κορίτσια αυτά μέχρι 
και το πέρας των σπουδών τους και να φροντίζει για 
την επαγγελματική, κοινωνική και οικογενειακή αποκα¬ 
τάστασή τους. 

Άρθρο 3 

Προστατευόμενα πρόσωπα 

Το Ίδρυμα προστατεύει, αποκλειστικά, κορίτσια, τα 
οποία: 

α) είτε είναι ορφανά από μητέρα ή πατέρα ή και από 
τους δυο γονείς τους, 

β)είτε είναι οικονομικά αδύνατα και στερήθηκαν για 
οποιονδήποτε λόγο της προστασίας από τους γονείς 
τους. 

γ)είτε κρίνονται από τις αρμόδιες Αρχές ότι έχουν 
ανάγκη προστασίας. 

Αρθρο 4 

Περιουσία- Πόροι 

Ι.Το ίδρυμα διαθέτει την κάτωθι περιουσία: 

Α. Τα περιουσιακά στοιχεία που περιήλθαν σ’ αυτό από 
τον ιδρυτικό αυτού Σύλλογο, σύμφωνα με το συμβόλαιο 
υπό τον αριθμό 35307/23.3.1973 του Συμβολαιογράφου 
Αθηνών Κωνσταντίνου Βέργου, το οποίο έχει νόμιμα με¬ 
ταγράφει στα βιβλία μεταγραφών του Δήμου Αθηναίων 
στον τόμο 2724 με αριθμό 278. 

Β. Τα περιουσιακά στοιχεία που περιήλθαν στο Ίδρυμα 
από τη διαθήκη του μακαριστού Ιδρυτού του Ορφανο¬ 
τροφείου π. Αποστόλου Χριστοδούλου και 

Γ. Τα περιουσιακά στοιχεία που περιήλθαν σ’ αυτό, 
μετά την ίδρυσή του, από αγορά και κληροδοσίες, όπως 
όλα είναι καταχωρημένα στο βιβλίο της ακίνητης περι¬ 
ουσίας του Ιδρύματος. 

2. Πόροι του Ιδρύματος είναι: 

α) Τα όσα διαθέτει υπέρ του Ιδρύματος το ιδρυτικό 
αυτού Φιλανθρωπικό Σωματείο «Η ΕΠΙΓΝΩΣΙΣ» σε είδη 
κάθε μορφής και σε χρήμα, 

β) Οι πρόσοδοι από την περιουσία του Ιδρύματος, 

γ) Οι εισφορές, δωρεές, κληρονομιές, κληροδοσίες, 
επιχορηγήσεις του Δημοσίου, 

Ν.Π.Δ.Δ. κλπ, 

δ) Τροφεία προσφερόμενα εκ μέρους διαφόρων νο¬ 
μίμων φορέων και 


ε) Οι πρόσοδοι από τη λειτουργία του Ιερού Ναού 
του Ιδρύματος. 

Αρθρο 5 

Διοίκηση - Λειτουργία Δ.Σ. 

1. ΤοΊδρυμα διοικείται από επταμελές (7μελές) Διοικη¬ 
τικό Συμβούλιο με τριετή θητεία, που αποτελείταί: 

α) Από πέντε (5) μέλη με ισάριθμα αναπληρωματικά 
υποδεικνυόμενα από το Δ.Σ. του ιδρυτικού αυτού Σω¬ 
ματείου «Η ΕΠΙΓΝΩΣΙΣ». 

β) Από δυο (2) μέλη με ισάριθμους αναπληρωτές, που 
επιλέγονται, μεταξύ εγκρίτων προσώπων, και ορίζονται 
κάθε φορά με απόφαση του οικείου Νομάρχη. 

2. Το Δ.Σ. εκλέγει μεταξύ των μελών αυτού με μυστική 
ψηφοφορία τον Πρόεδρο, τον Αντιπρόεδρο, το Γ ενικό 
Γραμματέα και τον Ταμία αυτού. 

3. Τον Πρόεδρο, όταν απουσιάζει ή κωλύεται ανα¬ 
πληρώνει ο Αντιπρόεδρος και, όταν αυτός απουσιάζει 
ή κωλύεται τον αναπληρώνει ένα μέλος, που ορίζεται 
από το Διοικητικό Συμβούλιο. 

4. Σε περίπτωση παραιτήσεως, ανικανότητας, θανάτου 
κλπ μέλους του Διοικητικού Συμβουλίου, τον αντικατα¬ 
στάτη ορίζει το αντίστοιχο όργανο που διόρισε αυτόν 
που αποχώρησε. 

5. Μέλος του Διοικητικού Συμβουλίου που δεν παρί- 
σταται επί τρεις συνεχείς συνεδριάσεις, μπορεί μετά 
πρόταση αυτού, αφού κρίνει το αδικαιολόγητο των 
απουσιών, να θεωρηθεί από το όργανο, που τον διό¬ 
ρισε, ότι παραιτήθηκε και να τον αντικαταστήσει κατά 
την ανωτέρω διαδικασία. 

6. Ο Πρόεδρος του Δ.Σ. του Ιδρύματος και, εάν αυτός 
κωλύεται, ο Αντιπρόεδρος εκπροσωπεί το Ίδρυμα ενώ¬ 
πιον κάθε Δικαστικής ή άλλης Αρχής ή κάθε τρίτου και 
διεξάγει την αλληλογραφία του Ιδρύματος. 

7. Το αξίωμα του μέλους του Δ.Σ. είναι τιμητικό και 
άμισθο. 

8. Το Δ.Σ. συνέρχεται τακτικά μεν μία φορά κάθε μήνα, 
έκτακτα δε όταν κληθεί από τον Πρόεδρο αυτού ή το 
νόμιμο αναπληρωτή του με έγγραφη ή προφορική πρό¬ 
σκληση. Το Δ.Σ. θεωρείται ότι είναι σε απαρτία όταν 
παρίστανται τέσσερα τουλάχιστον μέλη αυτού, και οι 
αποφάσεις του λαμβάνονται κατά πλειοψηφία των πα¬ 
ρόντων μελών. 

Σε περίπτωση ισοψηφίας υπερισχύει η ψήφος του 
Προέδρου ή του νομίμου αναπληρωτή του. 

9. Των συνεδριάσεων του Δ.Σ. τηρούνται πρακτικά, τα 
οποία υπογράφονται από τον Πρόεδρο και το Γραμμα- 
τέα, που ορίζεται από το Διοικητικό Συμβούλιο. 

Αρθρο 6 

Αρμοδιότητες Δ.Σ. 

1. Το Διοικητικό Συμβούλιο αποφασίζει: 
α) Για την εν γένει διοίκηση του Ιδρύματος και για τη 
διαχείριση της περιουσίας και των πόρων αυτού, 
β) Για την κατάρτιση του ετήσιου προϋπολογισμού 
εσόδων και εξόδων του Ιδρύματος και του απολογισμού 
αυτού, 

γ) Γ ια τον καθορισμό του προγράμματος περιθάλψεως 
και του αριθμού των φιλοξενουμένων, 
δ) Γ ια την πρόσληψη, τις αποδοχές, την πειθαρχική 
δικαιοδοσία, τις μεταβολές και την απόλυση του προ¬ 
σωπικού του Ιδρύματος, κατά τα όσα ειδικότερα ορίζει 
ο Εσωτερικός Κανονισμός αυτού και 
ε) Γ ια κάθε ζήτημα που ανάγεται στην οργάνωση και 
λειτουργία του Ιδρύματος, 

Αρθρο 7 
Προϋπολογισμός 

1. Τα έσοδα και τα έξοδα του Ιδρύματος προσδιορί¬ 
ζονται από τον προϋπολογισμό εσόδων και εξόδων για 
κάθε οικονομικό έτος, το οποίο χρονικώς ταυτίζεται με 
το οικονομικό έτος του Δημοσίου. 

2. Ο προϋπολογισμός συντάσσεται από το Δ.Σ. του 
Ιδρύματος και υποβάλλεται στην εποπτεύουσα Αρχή 
προς έγκριση ένα μήνα πριν την έναρξη του οικονο¬ 
μικού έτους. 

Αρθρο 8 

Εισπράξεις -Πληρωμές 

1. Οι εισπράξεις των εσόδων του Ιδρύματος ενεργού- 
νται από τον Ταμία με θεωρημένες από τη Νομαρχία 
διπλότυπες αποδείξεις. Οι αποδείξεις υπογράφονται 
από τον Ταμία και θεωρούνται από τον Πρόεδρο ή το 
Διευθυντή του Ιδρύματος. 

2. Οι πληρωμές των υποχρεώσεων ενεργούνται επίσης 
από τον Ταμία, κατόπιν εντολής του Προέδρου ή του 
Διευθυντή, βάσει νομίμων τιμολογίων ή αποδείξεων. 

3. Ο ταμίας δικαιούται να έχει εις χείρας του σε μετρη¬ 
τά εύλογο ποσό, καθοριζόμενο με εκάστοτε αποφάσεις 
του Διοικητικού Συμβουλίου, για τις επείγουσες ανάγκες 
του Ιδρύματος, τα δε επιπλέον ποσά που εισπράττει 
οφείλει να τα καταθέτει σε τραπεζικό λογαριασμό, που 
καθορίζεται εκάστοτε με απόφαση του Διοικητικού Συμ¬ 
βουλίου. 

4. Το Ίδρυμα διατηρεί δοσοληπτικούς λογαριασμούς 
σε αναγνωρισμένες από το Κράτος Τράπεζες, όπου κα¬ 
τατίθενται τα χρήματα του από οποιοδήποτε όργανο 
αυτού και αναλαμβάνονται από τον Ταμία ή άλλα μέλη 
του Διοικητικού Συμβουλίου εξουσιοδοτημένα προς τού¬ 
το με απόφαση αυτού. 

Αρθρο 9 

Ισολογισμός - Απολογισμός 

1. Μετά το τέλος κάθε διαχειριστικού έτους τοΊδρυμα 
καταρτίζει τον ισολογισμό αυτού με βάση τα στοιχεία 
των λογιστικών του βιβλίων. 

2. Σε δύο μήνες από τη λήξη του διαχειριστικού έτους 
τοΊδρυμα υποβάλλει στη Νομαρχία τον παραπάνω Ισο¬ 
λογισμό και έκθεση των δραστηριοτήτων του Ιδρύματος 
προς έγκριση. 

Αρθρο 10 
Τηρούμενα Βιβλία 

ΤοΊδρυμα τηρεί τα παρακάτω βιβλία 
Α. Γενικά βιβλία 

α) Βιβλίο πρωτοκόλλου εισερχομένων και εξερχόμε- 
νων εγγράφων 

β)Βιβλίο πρακτικών του Δ.Σ., στο οποίο καταχωρούνται 
τα πρακτικά των συνεδριάσεων αυτού 
γ) Βιβλίο κινητής περιουσίας του Ιδρύματος (χρεώ- 
γραφα, ειδικές άξιες κλπ) 

δ) Βιβλίο ακινήτου περιουσίας του Ιδρύματος (κτη¬ 
ματολόγιο), το οποίο πρέπει να είναι εκ των προτέρων 
θεωρημένο από την οικεία Νομαρχία 
ε) Κάθε άλλο βιβλίο, το οποίο με απόφαση του Δ.Σ. 
μπορεί να θεωρηθεί απαραίτητο για την εύρυθμη λει¬ 
τουργία του Ιδρύματος. 

Β. Λογιστικά Βιβλία 
α) Βιβλίο ισολογισμών 


β) Βιβλίο ταμείου 

γ) Διάφορα βιβλία βοηθητικά καθοριζόμενα με απο¬ 
φάσεις του Δ.Σ. 

Αρθρο 11 

Παύση Ιδρύματος-Τύχη περιουσίας 

1. ΤοΊδρυμα παύει να υφίσταται με Προεδρικό Διάταγμα, 
εάν για οποιονδήποτε λόγο αυτό δεν επιτελεί το σκοπό 
για τον οποίον ιδρύθηκε, ή εάν οι συνθήκες διαμορφωθούν 
έτσι ώστε ή λειτουργία του δεν θα είναι αναγκαία. 

2. Σε περίπτωση παύσεως ή διαλύσεως του Ιδρύματος 
για οποιονδήποτε λόγο, η περιουσία αυτού περιέρχεται 
στον Ιδρυτή Φιλανθρωπικό Σύλλογο «Ορθόδοξος Χρι¬ 
στιανική Ένωσις Κυριών και Κορασίδων Η ΕΠΙΓΝΩΣΙΣ». 

Αρθρο 12 

Εποπτεία -Έλεγχος 

1. ΤοΊδρυμα υπόκειται στην εποπτεία και τον έλεγχο 
του Υπουργείου Υγείας και Κοινωνικής Αλληλεγγύης, 
που ασκείται σύμφωνα με τις ισχύουσες διατάξεις. 

2. Η διοίκηση του Ιδρύματος έχει υποχρέωση να υπο¬ 
βάλει κατ’ έτος στην οικεία Νομαρχία τα εξής: 

α) Κατάσταση της κινητής και ακίνητης περιουσίας 
του Ιδρύματος και των προερχομένων από αυτή ετησίων 
προσόδων. 

β) Πίνακα των φιλοξενουμένων στοΊδρυμα προσώπων 
κατά το προηγούμενο έτος. 

γ) Κάθε αιτούμενο στοιχείο που έχει σχέση με τη 
λειτουργία του Ιδρύματος και το επιτελούμενο από 
αυτό έργο. 

Αρθρο 13 

Εσωτερικός Κανονισμός 

1. Με Εσωτερικό Κανονισμό, που καταρτίζεται από 
το Διοικητικό Συμβούλιο του Ιδρύματος μέσα σε έξι (6) 
μήνες από τη δημοσίευση του παρόντος Προεδρικού 
Διατάγματος και εγκρίνεται με απόφαση του οικείου 
Νομάρχη καθορίζονται: 

α) Η σύνθεση, τα προσόντα, τα καθήκοντα και οι αρ¬ 
μοδιότητες του προσωπικού, η διαδικασία προσλήψεως, 
η υπηρεσιακή κατάσταση αυτού, καθώς και η αντιμι¬ 
σθία του, τηρουμένων σε κάθε περίπτωση των διατά¬ 
ξεων που ισχύουν για τα κατώτατα όρια αμοιβής, που 
προβλέπονται από τις Σχετικές Συλλογικές Συμβάσεις 
εργασίας. 

β) Η οργάνωση και η λειτουργία όλων των υπηρεσιών 
του Ιδρύματος. 

γ) Λεπτομερέστερα τα καθήκοντα του Προέδρου, του 
Γενικού Γραμματέα και του Ταμία, τα της διοικήσεως, 
της διαχειρίσεως, της τηρήσεως των απαραίτητων λο¬ 
γιστικών η άλλων βιβλίων, τα της παροχής της οφει- 
λομένης προστασίας προς τα φιλοξενούμενα κορίτσια, 
καθώς και κάθε άλλη λεπτομέρεια μη προβλεπόμενη 
από το παρόν και αναγόμενη στην κανονική και εύρυθμη 
λειτουργία του Ιδρύματος. 

2. Μέχρι την έκδοση του Εσωτερικού Κανονισμού που 
προβλέπεται από το παρόν άρθρο όλα τα θέματα που 
αναφέρονται σε αυτόν ρυθμίζονται με απόφαση του 
Διοικητικού Συμβουλίου μέσα στις οικονομικές του δυ¬ 
νατότητες. 

Αρθρο 14 

Μεταβατικές διατάξεις 

Το προσωπικό που υπηρετεί στοΊδρυμα εντάσσεται 

στις θέσεις που θα προβλεφθούν στον Εσωτερικό Κα¬ 
νονισμό, ανάλογα με τα προσόντα του, με απόφαση του 
Διοικητικού Συμβουλίου του Ιδρύματος. 

Στον Υφυπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 23 Δεκεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΚΩΝΣΤΑΝΤΟΠΟΥΛΟΣ 
-*- 

ΑΠΟΦΑΣΕΙ Σ 

Αριθ. οικ. 24201/05 (2) 

Στεγαστική αποκατάσταση παλιννοστούντων ομογε¬ 
νών από χώρες της τέως Σοβιετικής Ένωσης, στις 
ζώνες Εγκατάστασης Α, Β, Γ και Δ της Ελληνικής 
Επικράτειας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τα άρθρα 1 (παράγραφος 15), 2 (παράγραφος 1, εδά¬ 
φιο β), 3 (παράγραφοι 1,2 και 3), 4 και 13 (παράγραφος 1) 
του ν. 2790/2000 «Αποκατάσταση των παλιννοστούντων 
ομογενών από την τέως Σοβιετική Ένωση και άλλες 
διατάξεις» (Φ.Ε.Κ. 24/Α). 

2. Το άρθρο 76 (παράγραφοι 11 και 12) του ν. 2910/2001, 
«Είσοδος και παραμονή αλλοδαπών στην Ελληνική Επι¬ 
κράτεια. Κτήση της ελληνικής ιθαγένειας με πολιτογρά¬ 
φηση και άλλες διατάξεις» (Φ.Ε.Κ. 91/Α). 

3. Το ν. 128/1975, «Περί τροποποιήσεως και συμπλη- 
ρώσεως διατάξεων τινών αναφερομένων εις την λει¬ 
τουργία του χρηματοδοτικού συστήματος» (Φ.Ε.Κ. 178 
Α), όπως ισχύει σήμερα. 

4. Το ν. 1266/1982, «Περί οργάνων ασκήσεως της Νο¬ 
μισματικής, Πιστωτικής και Συναλλαγματικής Πολιτικής 
και άλλες διατάξεις» (Φ.Ε.Κ. 81/Α). 

5. Το ν. 2362/1995, «Περί δημοσίου λογιστικού ελέγχου 
των δαπανών του κράτους και άλλες διατάξεις» (Φ.Ε.Κ. 
247/Α). 

6. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

7. Το ν. 3242/2004, «Ρυθμίσεις για την Οργάνωση και 
λειτουργία της Κυβέρνησης, τη διοικητική διαδικασία 
και τους Ο.Τ.Α.» (Φ.Ε.Κ. 102/Α). 

8. Το ν. 876/1979, «Περί τροποποιήσεως και συμπλη- 
ρώσεως διατάξεων αναφερομένων στην ανάπτυξη της 
κεφαλαιαγοράς» (Φ.Ε.Κ. 48/Α). 

9. Το υπ’ αριθμ. 118 του ν. 2238/1994, «Περί κωδικοποί¬ 
ησης φορολογίας εισοδήματος». 

10. Το π.δ. 81/2002, «Περί συγχώνευσης των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Φ.Ε.Κ. 57/Α). 

11. Το άρθρο 10 (παράγραφος 1, περίπτωση β) του ν. 
3091/2002, «Απλουστεύσεις και βελτιώσεις στη φορο¬ 
λογία εισοδήματος και κεφαλαίου και άλλες διατάξεις» 
(Φ.Ε.Κ. 330/Α). 


12. Το Τρίτο Κεφάλαιο του ν. 3072/2002, «Επιθεώρηση 
αρχών της εξωτερικής υπηρεσίας, εκπαίδευση και αξι¬ 
ολόγηση των υπαλλήλων του Υπουργείου Εξωτερικών 
και άλλες διατάξεις» (Φ.Ε.Κ. 294/Α). 

13. Το άρθρο 7 (παράγραφος 1) του ν. 3146/2003, «Ορ¬ 
γάνωση και άσκηση του εκλογικού δικαιώματος των 
ετεροδημοτών και άλλες διατάξεις» (Φ.Ε.Κ. 125/Α). 

14. Το άρθρο 26 «φορολογικές και άλλες ρυθμίσεις» 
του ν. 3156/2003, «Ομολογιακά δάνεια, τιτλοποίηση απαι¬ 
τήσεων και απαιτήσεων από ακίνητα και άλλες διατά¬ 
ξεις» (Φ.Ε.Κ. 157/Α). 

15. Την υπ’ αριθμ. ΔΙΔΚ/Φ.1/2/6139/2004 (Φ.Ε.Κ. 527/Β/ 
24.3.2004) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης για την ανά¬ 
θεσης αρμοδιοτήτων στους Υφυπουργούς ΕΣ.Δ.Δ.Α. 

16. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432Β') κοινή απόφαση του Πρωθυπουργού και του 
Υπουργού Οικονομίας και Οικονομικών, για τον καθο¬ 
ρισμό αρμοδιοτήτων των Υφυπουργών Οικονομίας και 
Οικονομικών. 

17. Την υπ’ αριθμ. 14552/5.8.2005 (Φ.Ε.Κ. 1111 Β) κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Αιγαίου και Νησιωτικής Πολιτικής και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών, η οποία αφορά στην παρά¬ 
ταση της διάρκειας επιδότησης ενοικίου των κατοικιών 
των παλιννοστούντων ομογενών από χώρες της τέως 
Σοβιετικής Ένωσης, μέχρι 31.12.2005. 

18. Την υπ’ αριθμ. 14979/2004 απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Αιγαίου και Νησιωτικής 
Πολιτικής και του Υφυπουργού Εσωτερικών, Δημόσιας 
Διοίκησης και Αποκέντρωσης «Στεγαστική αποκατάστα¬ 
ση παλιννοστούντων ομογενών από χώρες της τέως 
ΣοβιετικήςΈνωσης, στις ζώνες εγκατάστασης Α, Β, Γ και 
Δ της ελληνικής επικράτειας» (Φ.Ε.Κ. 1510/Β/197.10.2004), 
με την οποία η διάρκεια επιδότησης του ενοικίου πα- 
ρατάθηκε μέχρι 30.06.2005 (παρ.6, άρθρ. 6). 

19. Την υπ’ αριθμ. 2780/2004 απόφαση των Υπουργών 
Οικονομίας και Οικονομικών και Εσωτερικών, Δημόσιας 
Διοίκησης και Αποκέντρωσης, «Καθορισμός προϋπο¬ 
θέσεων και κριτηρίων για την προσωρινή στεγαστι- 
κή αποκατάσταση παλιννοστούντων ομογενών μέσω 
της επιδότησης ενοικίου στην ελεύθερη αγορά μέχρι 
31.12.2004» (Φ.Ε.Κ. 419/Β). 

20. Την υπ’ αριθμ. 265/2004 απόφαση των Υπουργών 
Οικονομίας και Οικονομικών, Εσωτερικών, Δημόσιας Δι¬ 
οίκησης και Αποκέντρωσης και Εξωτερικών, «Καθορισμός 
του τρόπου διοίκησης και διαχείρισης των ακινήτων του 
πρώην Εθνικού Ιδρύματος Υποδοχής Αποκατάστασης 
Αποδήμων και Παλιννοστούντων Ομογενών Ελλήνων 
(Ε.Ι.Υ.Α.Α.Π.Ο.Ε.), των όρων και των προϋποθέσεων πα¬ 
ραχώρησης των ακινήτων αυτών για την αποκατάστα¬ 
ση παλιννοστούντων ομογενών, καθώς και κάθε άλλου 
σχετικού θέματος ή διαδικασίας που αφορά στον τρόπο 
διοίκησης και διαχείρισης της περιουσίας ή στην παρα¬ 
χώρηση των ακινήτων του» (Φ.Ε.Κ. 68/Β). 

21. Την ανάγκη για στεγαστική αποκατάσταση των 
παλιννοστούντων ομογενών από χώρες της τέως Σο- 
βιετικήςΈνωσης μέσω της παράτασης της προθεσμίας 
επιδότησης του ενοικίου των κατοικιών τους για ένα 
εξάμηνο, προκειμένου να προστατευθούν οικογένειες, 

που αδυνατούν προς το παρόν να αποκτήσουν δική τους 
στέγη, αλλά και να καλύψουν τη δαπάνη του ενοικίου 
με δικούς τους πόρους. 

22. Το ύψος της δαπάνης που βαρύνει το Πρόγραμμα 
Δημοσίων Επενδύσεων από τις διατάξεις της παρούσας 
απόφασης ανέρχεται σε 2.600.000 ευρώ περίπου για 
την αποπληρωμή ενοικίων κατοικιών παλιννοστούντων 
ομογενών μέχρι 30.6.2006, αποφασίζουμε: 

Τροποποιούμε την υπ’ αριθμ. 14552/2005 κοινή υπουρ¬ 
γική απόφαση (ΦΕΚ 1111/5.8.2005) ως εξής: 

Άρθρο 6 

Η διάρκεια της επιδότησης του ενοικίου των κατοικιών 
των ομογενών παρατείνεται μέχρι 30.6.2006 και αφορά 
σε όλες τις μισθωτικές συμβάσεις, που έχουν συναφθεί 
από τις Περιφέρειες της χώρας. 

Άρθρο 7 

Κάλυψη δαπάνης 

Από τις διατάξεις της απόφασης αυτής προκαλεί- 
ται δαπάνη, η οποία βαρύνει το Πρόγραμμα Δημοσίων 
Επενδύσεων (Π.Δ.Ε.) και η χρηματοδότησή της θα πραγ¬ 
ματοποιηθεί από τη ΣΑΕ 031 του Υπουργείου Οικονο¬ 
μίας και Οικονομικών για την Περιφέρεια Ανατολικής 
Μακεδονίας - Θράκης, μέχρι του ποσού των 2 εκατ. 
Ευρώ και από τις ΣΑΕΠ των υπολοίπων Περιφερειών της 
χώρας, μέχρι του ποσού των 200.000 ευρώ για κάθε μία 
από τις Περιφέρειες Κεντρικής και Δυτικής Μακεδονίας 
αντίστοιχα και μέχρι του ποσού των 100.000 ευρώ για 
καθεμία από τις Περιφέρειες Θεσσαλίας και Αττικής 
αντίστοιχα. Συνολική επιβάρυνση για το ΠΔΕ ύψους 
2.600.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2005 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘ. ΝΑΚΟΣ 

ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΧΡ. ΦΩΛΙΑΣ 


ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Α. ΠΑΥΛΙΔΗΣ 
-♦- 

Αριθ. 160 (3) 

Καθορισμός ελάχιστου αριθμού ημερομισθίων ή ελάχι¬ 
στου χρονικού διαστήματος ασφάλισης ανά έτος και 
ασφαλιστικό φορέα για την ανανέωση άδειας διαμο¬ 
νής υπηκόων τρίτων χωρών καθώς και των όρων και 
προϋποθέσεων πρόσβασης στην μισθωτή εργασία 
και σε ανεξάρτητη οικονομική δραστηριότητα της 
περίπτωσης β του άρθρου 59 του ν. 3386/2005. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη τις διατάξεις: 

1. Της παραγράφου 1 του άρθρου 90 του ν. 3386/2005 


«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια» (ΦΕΚ Α' 212). 

2. Το άρθρο 90 του προεδρικού διατάγματος υπ’ αριθμ. 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά όργανα» (Α' 98). 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο 
(ΦΕΚ Β' 527), αποφασίζουμε: 

Α. Ο ελάχιστος αριθμός ημερών ασφάλισης ή το ελάχι¬ 
στο χρονικό διάστημα ασφάλισης ανά έτος και ασφαλι¬ 
στικό φορέα που πρέπει να πραγματοποιούν οι υπήκοοι 
τρίτων χωρών, προκειμένου να πληρείται η προϋπόθεση 
για ανανέωση των αδειών διαμονής τους σύμφωνα με 
τις διατάξεις του ν. 3386/2005 καθορίζεται ως εξής: 

1. α. Σε περιπτώσεις υπηκόων τρίτων χωρών που εί¬ 
ναι κάτοχοι αδειών διαμονής για παροχή εξαρτημένης 
εργασίας σε σταθερό εργοδότη και για ορισμένο είδος 
απασχόλησης, και ασφαλίζονται στο ΙΚΑ- ΕΤΑΜ, ορίζε¬ 
ται ως ελάχιστος χρόνος ασφάλισης οι 200 ημέρες ανά 
έτος. Ο ανωτέρω αριθμός ημερών ασφάλισης αποδει- 
κνύεται ότι έχει πραγματοποιηθεί στο χρονικό διάστημα 
της άδειας διαμονής τους είτε από «Απόσπασμα Ατο¬ 
μικού Λογαριασμού Ασφάλισης» ή από αντίγραφο Λο¬ 
γαριασμού Ασφαλισμένου ή από «Βεβαίωση εργοδότη» 
θεωρημένη από το Υποκατάστημα του ΙΚΑ- ΕΤΑΜ που 
ελέγχει την έδρα του εργοδότη ( ή το απογεγραμμένο 
στο ΙΚΑ-ΕΤΑΜ παράρτημα του εργοδότη) ή το προβλε- 
πόμενο από τις οικείες διατάξεις για την απεικόνιση της 
ασφάλισης έντυπο. 

Σε περίπτωση που οι υπήκοοι τρίτης χώρας ασφα¬ 
λίζονται στον ΟΓΑ, ως ελάχιστο χρονικό διάστημα 
ασφάλισης, για όλες τις κατηγορίες ασφαλισμένων, 
ορίζεται το ένα έτος ασφάλισης το οποίο αναλογεί σε 
τουλάχιστον 150 ημέρες εργασίας. Οι υπήκοοι τρίτης 
χώρας ως αποδεικτικό εκπλήρωσης των ασφαλιστικών 
υποχρεώσεων θα προσκομίζουν βεβαίωση ασφαλιστικής 
ενημερότητας. 

β. Σε περιπτώσεις που οι υπήκοοι τρίτων χωρών απα¬ 
σχολούνται με σχέση εξαρτημένης εργασίας σε περισ¬ 
σότερους του ενός μη σταθερούς εργοδότες (οικοδόμοι, 
αποκλειστικοί νοσοκόμοι και προσωπικό εργαζόμενο κατ’ 
οίκον του εργοδότη) και ασφαλίζονται στο ΙΚΑ - ΕΤΑΜ, 
ορίζεται ως ελάχιστος χρόνος ασφάλισης οι 150 ημέρες 
εργασίας ανά έτος. Ο ανωτέρω αριθμός ημερών ασφάλι¬ 
σης αποδεικνύεται ότι έχει πραγματοποιηθεί στο χρονικό 
διάστημα της άδειας διαμονής είτε από «Απόσπασμα 
Ατομικού Λογαριασμού Ασφάλισης» ή ΔΑΤΕ ή από « Βε¬ 
βαίωση εργοδότη» θεωρημένη από το Υποκατάστημα 
του ΙΚΑ- ΕΤΑΜ που ελέγχει την έδρα του εργοδότη 
( ή το απογεγραμμένο στο ΙΚΑ-ΕΤΑΜ παράρτημα του 
εργοδότη) ή το προβλεπόμενο από τις οικείες διατάξεις 
για την απεικόνιση της ασφάλισης έντυπο. 

Εάν οι υπήκοοι τρίτων χωρών απασχολούνται σε 
περισσότερους του ενός εργοδότες και ασφαλίζονται 
στον ΟΓΑ, ως ελάχιστο χρονικό διάστημα ασφάλισης, 
ορίζεται το ένα έτος ασφάλισης το οποίο αναλογεί σε 
τουλάχιστον 150 ημέρες εργασίας. 

Γ ια την απόδειξη της ασφάλισης στον ΟΓ Α οι υπήκοοι 

τρίτης χώρας θα προσκομίζουν βεβαίωση ασφαλιστικής 
ενημερότητας. 

γ. Σε περιπτώσεις υπηκόων τρίτων χωρών που εί¬ 
ναι κάτοχοι αδειών διαμονής για παροχή υπηρεσιών ή 
έργου και ασφαλίζονται στο ΙΚΑ - ΕΤΑΜ, ορίζεται ως 
ελάχιστος χρόνος ασφάλισης οι 200 ημέρες εργασί¬ 
ας ανά έτος. Ο ανωτέρω αριθμός ημερών ασφάλισης 
αποδεικνύεται ότι έχει πραγματοποιηθεί στο χρονι¬ 
κό διάστημα της άδειας διαμονής είτε από είτε από 
«Απόσπασμα Ατομικού Λογαριασμού Ασφάλισης» ή από 
αντίγραφο Λογαριασμού Ασφαλισμένου ή από «Βεβαί¬ 
ωση εργοδότη» θεωρημένη από το Υποκατάστημα του 
ΙΚΑ- ΕΤΑΜ που ελέγχει την έδρα του εργοδότη (ή το 
απογεγραμμένο στο ΙΚΑ-ΕΤΑΜ παράρτημα του εργο¬ 
δότη) ή το προβλεπόμενο από τις οικείες διατάξεις για 
την απεικόνιση της ασφάλισης έντυπο. 

δ. Σε περιπτώσεις υπηκόων τρίτων χωρών που εί¬ 
ναι κάτοχοι αδειών διαμονής για παροχή υπηρεσιών 
ή έργου ή ανεξάρτητης οικονομικής δραστηριότητας 
και ασφαλίζονται στους φορείς κύριας ασφάλισης αυ¬ 
τοαπασχολουμένων, ως ελάχιστος χρόνος ασφάλισης 
ορίζονται οι 250 ημέρες εργασίας ανά έτος. Ως απο¬ 
δεικτικό εκπλήρωσης των ασφαλιστικών υποχρεώσεων 
προσκομίζεται από τους ενδιαφερομένους βεβαίωση 
του οικείου ασφαλιστικού φορέα περί καταβολής των 
προς αυτόν ασφαλιστικών εισφορών (ασφαλιστική ενη¬ 
μερότητα). 

ε. Σε περιπτώσεις υπηκόων τρίτων χωρών, επαγγελ- 
ματιών ή βιοτεχνών, που υπάγονται στην ασφάλιση του 
ΟΓΑ, ορίζεται ως ελάχιστος χρόνος ασφάλισης το ένα 
(1) έτος. 

2. Εάν κατά τη διάρκεια ισχύος της άδειας διαμονής 
του, με επιφύλαξη των διατάξεων της παραγράφου 3 
του άρθρου 15 του ν. 3386/05, ο υπήκοος τρίτης χώρας 
αλλάξει εργοδότη και το είδος της εργασίας υπάγεται 
σε άλλο ασφαλιστικό φορέα, κατά την ανανέωση της 
άδειας διαμονής για τη διαπίστωση του απαιτούμενου 
χρόνου ασφάλισης λαμβάνεται υπόψη το σύνολο των 
ημερών ασφάλισης στους φορείς αυτούς. 

3. Σε όλες τις ανωτέρω περιπτώσεις, εάν οι υπήκοοι 
τρίτων χωρών, έχουν απασχοληθεί μικρότερο διάστημα 
κατά τη διάρκεια ισχύος της άδειας διαμονής τους, 
θα πρέπει να αποδείξουν απολύτως τεκμηριωμένα τον 
λόγο για τον οποίο δεν εργάσθηκαν το συγκεκριμένο 
χρονικό διάστημα. Ενδεικτικά αναφέρονται περιπτώσεις 
δικαιολογημένης αποχής από την εργασία και δικαιολο- 
γητικά που θα πρέπει να προσκομισθούν προκειμένου 
να αποδειχθεί ο ισχυρισμός. 

α) ήταν άνεργος/η ( θα πρέπει να προσκομισθεί βεβαί¬ 
ωση του ΟΑΕΔ από την οποία να προκύπτει το χρονικό 
διάστημα της τακτικής επιδότησης ανεργίας ή εγγραφή 
του στα μητρώα ανέργων του ΟΑΕΔ προσκομίζοντας 
παράλληλα και τη σχετική κάρτα ανεργίας θεωρημένη 
κάθε μήνα από την αρμόδια Υπηρεσία του ΟΑΕΔ), 

β) ήταν ασθενής (θα πρέπει να προσκομίζεται γνω¬ 
μάτευση από Δημόσιο Νοσοκομείο για το χρονικό δι¬ 
άστημα της ασθένειας του/της ή γνωμάτευση ιατρού 
του αρμόδιου ασφαλιστικού φορέα του υπηκόου τρίτης 
χώρας, σε περίπτωση που ο ενδιαφερόμενος δεν νο¬ 
σηλεύτηκε), 

γ) ταξίδεψε εκτός Ελλάδας (θα πρέπει να προσκομι- 
σθεί αντίγραφο του διαβατηρίου για το χρονικό διά¬ 
στημα της απουσίας του). 

Οι παραπάνω περιπτώσεις είναι ενδεικτικές και στους 
λόγους δικαιολογημένης αποχής από την εργασία υπά¬ 


γεται και κάθε άλλη περίπτωση, εφόσον υπάρχουν απο¬ 
δεικτικά στοιχεία που βάσει των διατάξεων της Εργα¬ 
τικής και Ασφαλιστικής Νομοθεσίας δικαιολογεί αποχή 
από την εργασία, όπως ανυπαίτιο κώλυμα, μάρτυρας σε 
δίκη, άδεια κυήσεως, άδεια λοχείας, θάνατος συγγενούς 
και βαριά ασθένεια, προφυλάκιση, εφόσον δεν ευθύ- 
νεται, άσκηση θρησκευτικών καθηκόντων, άδεια άνευ 
αποδοχών, αναστολή της εργασιακής σχέσης κ.λ.π. 

Για την ανανέωση της άδειας διαμονής οι κατά περί¬ 
πτωση οριζόμενες στην παράγραφο 1 ημέρες ασφάλι¬ 
σης θα μειώνονται κατά τον αριθμό των ημερών κατά 
τις οποίες δεν παρασχέθηκε εργασία. 

4. Ειδικά για τους υπηκόους τρίτων χωρών που υπάγο¬ 
νται στην ασφάλιση του ΟΓ Α, κατά την πρώτη ανανέωση 
της άδειας διαμονής τους ή κατά τον πρώτο χρόνο 
απασχόλησής τους στην αγροτική οικονομία, μπορεί να 
προσκομίζεται αντί της βεβαίωσης ασφαλιστικής ενημε¬ 
ρότητας, επικυρωμένο φωτ/φο του Δελτίου Απογραφής, 
που θα χορηγείται από τον ανταποκριτή του ΟΓ Α. Κατά 
την επικύρωση του Δελτίου Απογραφής θα προστίθεται 
η σημείωση «Εκκρεμεί στον ΟΓΑ - Έχει απασχοληθεί 
στην αγροτική οικονομία κατά τα έτη.». 

Στις περιπτώσεις που υπήκοοι τρίτης χώρας είναι 
κάτοχοι αδειών διαμονής των άρθρων 17, 20, 21, 22 και 
23 του ν. 3386/2005, προσκομίζεται βεβαίωση ασφα¬ 
λιστικού φορέα για την παροχή ιατροφαρμακευτικής 
και νοσοκομειακής περίθαλψης και δεν αναζητείται η 
εκπλήρωση των ασφαλιστικών εισφορών για το διά¬ 
στημα ισχύος της άδειας διαμονής του. Σε περίπτωση 
που είναι κάτοχοι αδειών διαμονής των άρθρων 18 και 
19 του ίδιου νόμου, η βεβαίωση για την κάλυψη της ια¬ 
τροφαρμακευτικής περίθαλψης δεν απαιτείται, εφόσον 
ο διακινούμενος προσκομίζει το θεωρημένο βιβλιάριο 
ασθένειας του ή διαθέτει Ευρωπαϊκή κάρτα Ασφάλισης 
Ασθένειας ή άλλο ισοδύναμο Κοινοτικό έγγραφο. 

Β. Καθορίζεται ο ελάχιστος αριθμός ημερομισθίων 
ή το ελάχιστο χρονικό διάστημα ασφάλισης ανά έτος 
και ασφαλιστικό φορέα, προκειμένου να πληρούται η 
οικεία υποχρέωση στο πλαίσιο ανανέωσης των αδειών 
διαμονής των υπηκόων τρίτων χωρών σύμφωνα με τις 
διατάξεις της παραγράφου 11 του άρθρου 91 του ν. 
3386/2005 ως εξής: 

Σε περιπτώσεις υπηκόων τρίτων χωρών που έλαβαν 
άδεια διαμονής βάσει των διατάξεων της παραγράφου 
11 του άρθρου 91 του ν. 3386/05 και επιθυμούν να την 
ανανεώσουν για εργασία, ως ελάχιστο χρονικό διά¬ 
στημα ασφάλισης προκειμένου να πληρούται η οικεία 
υποχρέωση ανανέωσης των αδειών διαμονής, ορίζεται 
το ήμισυ των ημερών απασχόλησης κατά τη διάρκεια 
του έτους, εντός του οποίου είχαν δικαίωμα εργασίας. 
Κατά την ανανέωση της άδειας διαμονής οφείλουν να 
προσκομίζουν τα δικαιολογητικά που αναφέρονται στο 
κεφάλαιο Α1, περιπτώσεις α, β, γ, δ. 

Γ. Καθορίζονται οι όροι και οι προϋποθέσεις πρόσβα¬ 
σης στην εργασία της περίπτωσης β του άρθρου 59 του 
νόμου 3386/2005 ως εξής: 

1. Τα μέλη της οικογένειας υπηκόου τρίτης χώρας που 
έχουν γίνει δεκτά στη χώρα για λόγους οικογενειακής 
επανένωσης, έχουν εξίσου μ’ αυτόν δικαίωμα πρόσβα¬ 
σης στη μισθωτή εργασία και σε άσκηση ανεξάρτητης 
οικονομικής δραστηριότητας. 

2. Το μέλος της οικογένειας που είναι κάτοχος άδειας 
διαμονής για λόγους οικογενειακής επανένωσης και επι¬ 
θυμεί να απασχοληθεί σε μισθωτή εργασία, υποβάλλει 
αίτηση στην αρμόδια υπηρεσία, συνυποβάλλοντας τα 

απαιτούμενα δικαιολογητικά, ανάλογα με το είδος της 
απασχόλησης που θα παρέχει. Ειδικά για το πρώτο 
δωδεκάμηνο διάστημα διαμονής, από την χορήγηση της 
αρχικής άδειας διαμονής για οικογενειακή επανένωση, η 
αρμόδια υπηρεσία αποφασίζει βάσει των κενών θέσεων 
εργασίας ανά ειδικότητα, όπως αυτές έχουν καθοριστεί 
κατά τη διαδικασία του άρθρου 14 του ν. 3386/2005. 
Η αρμόδια υπηρεσία εκδίδει σχετική απόφαση με την 
οποία εγκρίνει την πρόσβαση στην εργασία υπηκόου 
τρίτης χώρας ισόχρονης διάρκειας με την άδεια δια¬ 
μονής του. 

3. Εάν το μέλος της οικογένειας επιθυμεί να ασκήσει 
ανεξάρτητη οικονομική δραστηριότητα, θα πρέπει να 
υποβάλλει αίτηση στην αρμόδια υπηρεσία, καταθέτο¬ 
ντας τα προβλεπόμενα δικαιολογητικά συνοδευόμενα 
με την αντίστοιχη οικονομοτεχνική μελέτη. Ο φάκελος 
θα διαβιβάζεται στην Επιτροπή της παρ. 5 του άρθρου 
24 η οποία θα γνωμοδοτεί σχετικά. 

Εάν η ανωτέρω Επιτροπή γνωμοδοτήσει θετικά, η αρ¬ 
μόδια υπηρεσία θα εκδίδει σχετική απόφαση έγκρισης 
της δραστηριότητας, η οποία θα είναι ισόχρονη με την 
άδεια διαμονής για οικογενειακή συνένωση. 

Η άδεια διαμονής θα ανανεώνεται για οικογενειακή 
επανένωση εφόσον πληρούνται οι απαιτούμενες προ¬ 
ϋποθέσεις και εάν το μέλος επιθυμεί να συνεχίσει τη 
μισθωτή εργασία ή την άσκηση της ανεξάρτητης οικο¬ 
νομικής δραστηριότητας θα εξετάζεται από την υπη¬ 
ρεσία η πλήρωση των προϋποθέσεων κατ’ αντιστοιχία 
με του συντηρούντος, λαμβανομένου υπόψη σε κάθε 
περίπτωση του χρονικού διαστήματος κατά τη διάρκεια 
του οποίου αυτό είχε πρόσβαση σε μισθωτή απασχόλη¬ 
ση ή ανεξάρτητη οικονομική δραστηριότητα. 

Δ. Οι διατάξεις του κεφ. Α εφαρμόζονται για την 
ανανέωση των αδειών διαμονής που λήγουν μετά την 
1.1.2006. 

Οι διατάξεις του κεφ. Β της παρούσας εφαρμόζονται 
από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2006 

Ο! ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθ. οικ. 1/152 (4) 

Αναπροσαρμογή του ποσού του άρθρου 4 του ν. 976/ 
1979 (ΦΕΚ 236/Α71979) «Περί ρυθμίσεως ζητημάτων 
σχετικών προς τροχαία ατυχήματα προκαλούμενα 
υπό μηχανοκινήτων οχημάτων του Δημοσίου». 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις : 

α) Του άρθρου 4 του ν. 976/1979 ( ΦΕΚ 236/Α71979) 
«Περί ρυθμίσεως ζητημάτων σχετικών προς τροχαία 
ατυχήματα προκαλούμενα υπό μηχανικινήτων οχημάτων 
του Δημοσίου». 

β) Των άρθρων 1 και 19 του ν. 2503/1997 (ΦΕΚ 107/Α') 
«Διοίκηση, Οργάνωση, Στελέχωση της Περιφέρειας, ρύθ¬ 


μιση θεμάτων για την τοπική αυτοδιοίκηση και άλλες 
διατάξεις». 

γ) Του ν. 2362/1995 (ΦΕΚ 247/Α71995) «Περί Δημοσί¬ 
ου Λογιστικού, ελέγχου των δαπανών του Κράτους και 
άλλες διατάξεις». 

δ) Του π.δ/τος 373/1995 (ΦΕΚ 201/Α') «Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

ε) Του π.δ/τος 400/1995 (ΦΕΚ 226/Α') «Σύσταση Γενι¬ 
κής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης 
και καθορισμός των αρμοδιοτήτων της». 

στ) Την υπ’ αριθμ. 1604/18449/29.8.2001 (ΦΕΚ 1155/Β') 
απόφαση του Υφυπουργού Εσωτερικών, Δημόσιας Δι¬ 
οίκησης και Αποκέντρωσης με την οποία αναπροσαρ- 
μόσθηκε το ποσό του άρθρου 4 του ν. 976/1979. 

2) Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/Β') 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
“Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3) Την ανάγκη αναπροσαρμογής του ποσού του άρ¬ 
θρου 4 του ν. 976/1979, καθότι δεν έχει αναπροσαρμο- 
σθεί επί μία και πλέον 6ετία. 

4) Το γεγονός ότι όταν προκύψει επί πλέον δαπάνη 
θα αντιμετωπισθεί από την εγγεγραμένη πίστωση του 
Προϋπολογισμού της Υπηρεσίας μας για το σκοπό αυτό, 
αποφασίζουμε: 

Αναπροσαρμόζουμε το ποσό του άρθρου 4 του ν. 
976/1979 της κατά διοικητικό συμβιβασμό μεταξύ των 
υπηρεσιών της Περιφέρειας και ιδιωτών, αποζημίωσης 
για τροχαία ατυχήματα που προκαλούν οχήματα δημο¬ 
σίων υπηρεσιών, από δύο χιλιάδες τετρακόσια σαράντα 
ευρώ (2.440), που είχε αναπροσαρμοστεί και προσαρμο- 
σθεί στο ευρωπαϊκό νόμισμα “ΕΥΡΩ” με την υπ’ αριθμ. 
ΟΙΚ. 1604/18449/29.8.2001 (ΦΕΚ 1155/Β75.9.2001) απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, σε τρεις χιλιάδες ευρώ (3.000) ΕΥΡΩ. 

Η ισχύς της παρούσας αρχίζει από 1ης Ιανουάριου 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2006 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. Κ3-102 (5) 

Σφράγιση γραφείων της ασφαλιστικής εταιρίας με την 
επωνυμία «Α3ΤΒΑ ΑΣΦΑΛΙΣΤΙΚΗ ΑΝΩΝΥΜΗ ΕΤΑΙ¬ 
ΡΕΙΑ ΓΕΝΙΚΩΝ ΑΣΦΑΛΙΣΕΩΝ» και τον διακριτικό τίτ¬ 
λο «Α3ΤΒΑ ΑΣΦΑΛΙΣΤΙΚΗ». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη: 

1. Τις διατάξεις: 

α. Του ν. 1558/1985 (ΦΕΚ Α7137) «Κυβέρνηση και Κυ¬ 
βερνητικά Όργανα», όπως κωδικοποιήθηκε με το π.δ. 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα» (ΦΕΚ Α798). 

β. Του π.δ. 397/1988 «Οργανισμός του Υπουργείου 
Εμπορίου», όπως ισχύει. 

γ. Του π.δ. 27/1996 «Συγχώνευση των Υπουργείων 
Τουρισμού, Βιομηχανίας Ενέργειας και Τεχνολογίας 
και Εμπορίου, στο Υπουργείο Ανάπτυξης». 

δ. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης». 

ε. Του κ.ν. 2190/1920 «περί Ανωνύμων Εταιρειών», όπως 
ισχύει. 

στ. Του ν.δ. 400/1970 (ΦΕΚ Α'/17) «Περί Ιδιωτικής Επι- 
χειρήσεως Ασφαλίσεως», όπως ισχύει. 

2. Την υπ’ αριθμ. Δ15/Α/Φ19 ΟΙΚ. 4889/24.3.2004 (ΦΕΚ 
528/Β'/26.3.2004) κοινή απόφαση του Πρωθυπουργού 
και του ΥπουργούΑνάπτυξης «Ανάθεση αρμοδιοτήτων 
στους ΥφυπουργούςΑνάπτυξης». 

3. Την υπ’ αριθμ. Κ3-101/4.1.2006 υπουργική απόφαση ανά¬ 
κλησης της άδειας σύστασης και λειτουργίας της ασφα¬ 
λιστικής εταιρίας με την επωνυμία «ΑδΤΒΑ ΑΣΦΑΛΙΣΤΙΚΗ 
ΑΝΩΝΥΜΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» και με τον 
διακριτικό τίτλο «ΑδΤΒΑ ΑΣΦΑΛΙΣΤΙΚΗ», αποφασίζουμε: 

α. Εγκρίνουμε την σφράγιση των γραφείων της ασφα¬ 
λιστικής εταιρείας με την επωνυμία «ΑδΤΒΑ ΑΣΦΑΛΙΣΤΙ¬ 
ΚΗ ΑΝΩΝΥΜΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» και με 
τον διακριτικό τίτλο «ΑδΤΒΑ ΑΣΦΑΛΙΣΤΙΚΗ», που βρί¬ 
σκονται στην λεωφόρο Φραντζή 9, Τ.Κ.11743, στην Αθήνα 
- έδρα της εταιρίας - και στην λεωφόρο Συγγρού 237, 
Τ.Κ. 17121, στην Νέα Σμύρνη Αττικής - αρχείο ζημιών της 
εταιρίας - επειδή μετά την ανάκληση της άδειας σύστα¬ 
σης και λειτουργίας της επιβάλλεται η με κάθε τρόπο 
προστασία των ασφαλισμένων στην ως άνω εταιρία 
καθώς και των δικαιούχων ασφαλίσματος. 

β. Αρμόδιος δικαστικός επιμελητής παραγγέλλεται να 
επιδώσει νόμιμα την παρούσα απόφαση στην ασφαλι¬ 
στική εταιρία με την επωνυμία «ΑδΤΒΑ ΑΣΦΑΛΙΣΤΙΚΗ 
ΑΝΩΝΥΜΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» και με τον 
διακριτικό τίτλο «ΑδΤΒΑ ΑΣΦΑΛΙΣΤΙΚΗ». 

Γ. Τα αστυνομικά τμήματα Νέου Κόσμου και Νέας Σμύρ¬ 
νης, στα οποία κοινοποιείται η απόφαση αυτή εντέλλο- 
νται να συνδράμουν στην προαναφερθείσα σφράγιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. 281 (6) 

Αντικατάσταση Μέλους και Γραμματέα του Τεχνικού 
Συμβουλίου της Γ ενικής Γ ραμματείας Αθλητισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του α.ν. 397/1968 «περί επανασυστάσεως της Γε¬ 
νικής Γ ραμματείας Αθλητισμού και των αρμοδιοτήτων 
αυτής». 

β) Του π.δ. 77/1985 «Οργανισμός της Γ ενικής Γ ραμμα¬ 
τείας Αθλητισμού». 

γ) Του άρθρου 19 παρ.3 του ν. 1418/1984 «Δημόσια έργα 
και περί ρυθμίσεως συναφών θεμάτων». 

δ) Του άρθρου 24 παρ.3 του ν. 1558/1985 «Κυβέρνηση 
και Κυβερνητικά Όργανα». 

ε) Του π.δ. 38α/1987 «Όργανα που αποφασίζουν ή γνω- 
μοδοτούν και ειδικές ρυθμίσεις σε θέματα έργων που 
εκτελούνται από την Γ.Γ.Α. και τα Ν.Π.Δ.Δ., που εποπτεύ¬ 
ονται ή ελέγχονται από αυτή» (ΦΕΚ 11 Α71987). 


στ) Του ν. 1232/1982 « περί επαναφοράς σε ισχύ 
τροποποίηση και συμπλήρωση των διατάξεων του ν. 
1232/1982 «Περί επαναφοράς σε ισχύ τροποποίηση και 
συμπλήρωση των διατάξεων του ν. 4352/1964 και άλλες 
διατάξεις». 

2. Την υπ’ αριθμ. ΥΠΠΟ/ΓΝΟΣ/44Θ46 απόφαση των 
Υπουργών Προεδρίας Κυβέρνησης, Οικονομικών και 
Πολιτισμού (ΦΕΚ 577/23.9.1992), Κεφάλαιο Α', άρθρο 3 
«περί διατήρησης συλλογικών οργάνων». 

3. Την υπ’ αριθμ. 2047388/7409/0022/26.6.1997 (ΦΕΚ 
592/Β716.7.1997) απόφαση τωνΥπουργών Οικονομικών 
και Πολιτισμού περί καθορισμού συνεδριάσεων και πο¬ 
σού αποζημίωσης των μελών του Τεχνικού Συμβουλίου 
της Γ ενικής Γ ραμματείας Αθλητισμού». 

4. Το ν. 2576/1998 (ΦΕΚ 25/Α79.2.1998) άρθρο 4 περί 
«Βελτίωσης των διαδικασιών για την ανάθεση της κα¬ 
τασκευής των δημοσίων έργων και άλλεςδιατάξεις». 

5. Του π.δ. 220/2000 (ΦΕΚ 190/Α731.8.2000) περί «Σύ¬ 
στασης στη ΓενικήΓραμματεία Αθλητισμού Ειδικής Υπη¬ 
ρεσίας Δημοσίων Εργων για τονΠρογραμματισμό, τη 
μελέτη και κατασκευή αθλητικών και λοιπών έργων που 
θαεξυπηρετούν τους Ολυμπιακούς Αγώνες του 2004 
(ΕΥΔΕ/ΑΟΕΕ) και όπως αυτότροποποιήθηκε με την υπ’ 
αριθμ. ΕΥΔΕ Φ500/954/8581/9.12.2003 κοινή υπουργική 
απόφαση (ΦΕΚ 1846/Β710.12.2003). 

6. Την υπ’ αριθμ. 133/24.3.2004 απόφαση του Πρωθυπουρ¬ 
γού και Υπουργού Πολιτισμού περί «ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ 527/Β'/24.3.2004) και 
όπως διορθώθηκε με το (ΦΕΚ 558/Β72.4.2004). 

7. Το υπ’ αριθμ. 221/14.4.2004 έγγραφο του Τ.Ε.Ε. περί 
ορισμού εκπροσώπων του. 

8. Το υπ’ αριθμ. 617/6/174/ΑΦ/29.4.2004 έγγραφο του 
ΥΠΕΧΩΔΕ περί ορισμούεκπροσώπων του. 

9. Το υπ’ αριθμ. 18349/4.5.2004 έγγραφο της ΠΕΔΜΕΔΕ 
περί ορισμού εκπροσώπων της. 

10. Την υπ’ αριθμ. 19265/7.5.2004 απόφαση ανασυγκρό¬ 
τησης του ΤεχνικούΣυμβουλίου της ΓΓΑ (ΦΕΚ 763/Β7 
24.5.2004), αποφασίζουμε: 

1. Αντικαθιστούμε το συνταξιοδοτηθέν μέλος του Τε¬ 
χνικού Συμβουλίου της Γ ενικής Γ ραμματείας Αθλητισμού 
ΑΛΕΞΑΝΔΡΑ ΕΥΣΤΑΘΙΟΥ- ΜΑΝΟΥ που ορίσθηκε με την 
υπ’ αριθμ. 19265/7.5.2004 απόφαση του Υφυπουργού Πο¬ 
λιτισμού και στη θέση της ορίζουμε τον ΤΣΑΛΑΠΑΤΗ 
ΓΕΩΡΓΙΟ, Τοπογράφο Μηχανικό της ΓΓΑ με βαθμό Α' 
του κλάδου ΠΕ2 Τεχνικών. 

2. Αντικαθιστούμε την αναπληρώτρια γραμματέα του 
Τεχνικού Συμβουλίου της ΓΓΑ ΦΩΤΕΙΝΗ ΠΑΝΤΑΛΟΥ που 
ορίσθηκε με την υπ’ αριθμ. 199265/7.5.2004 απόφασητου 
Υφυπουργού Πολιτισμού και στη θέση της ορίζουμε την 
ΚΩΝΣΤΑΝΤΙΝΑ ΟΙΚΟΝΟΜΟΠΟΥΛΟΥ μόνιμο υπάλληλο 
της ΓΓΑ με βαθμό Α' του Κλάδου ΔΕ4 Σχεδιαστών. 

Πρόεδρος του Τεχνικού Συμβουλίου ορίζεται το τα¬ 
κτικό μέλος του, ΙΩΑΝΝΗΣ ΠΑΓΑΝΗΣ. 

Κατά τα λοιπά ισχύει η υπ’ αριθμ. 192656/7.5.2004 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

